ddrg/super_eurlex huggingface dataset:
1.

panee merkille, että Kosovon itsenäisyysjulistuksen on tunnustanut 88 maata, joiden joukossa on 22 EU:n jäsenvaltiota, ja toivoo, että loput viisi EU:n jäsenvaltiota tekisivät samoin; pitäisi lisäksi myönteisenä, että ne osallistuisivat aktiivisemmin Serbian ja Kosovon väliseen sovitteluun; toistaa, että EU:n on tärkeää osallistua Kosovon tilanteeseen, ja katsoo, että tämä sitoutuminen on erittäin tärkeää, jotta voidaan säilyttää vakaus ja turvallisuus EU:n lähinaapurustossa; pitää valitettavana, että Serbia käyttää diplomaattista painostusta estääkseen joitakin maita tunnustamasta Kosovoa;
A.

ottaa huomioon, että Egyptin tilanne on hälyttävä; ottaa huomioon, että lokakuussa 2011 ilmoitettiin komiteasta, joka tarkastelee kansalaisyhteiskunnan instituutioita ja kansalaisjärjestöjä ja jonka tavoitteena on kansalaisyhteiskunnan järjestöjen ja poliittisten säätiöiden ulkomaisen rahoituksen tiukentaminen, ja tämän seurauksena keskuspankkia pyydettiin seuraamaan kansalaisjärjestöjen kaikkea rahaliikennettä; ottaa huomioon, että kymmenen ulkomailta rahoitetun järjestön toimistoissa suoritettiin etsinnät, järjestöjen toimintaa tutkittiin ja niiden toiminta kiellettiin asevoimien korkeimman neuvoston (SCAF) päätöksellä 29. joulukuuta 2011; ottaa huomioon, että Egyptin sotilashallinto ilmoitti 5. helmikuuta 2012, että se asettaa syytteeseen 19 Yhdysvaltojen kansalaista ja 24 muuta henkilöä osana Egyptissä toimiviin yleishyödyllisiin järjestöihin kohdistuvaa rikostutkimusta; ottaa huomioon, että egyptiläistuomarit tutkivat väitteitä demokratiaa ajavien kansalaisjärjestöjen ja poliittisten säätiöiden laittomasta ulkomaisesta rahoituksesta ja 44 henkilöä vastaan, joista 19 yhdysvaltalaista, 14 egyptiläistä, viisi serbiä, kaksi saksalaista, kaksi libanonilaista, yksi jordanialainen ja yksi palestiinalainen, on nostettu kanne Kairon rikostuomioistuimessa ja heidät on määrätty pysymään maassa;
11.

on huolestunut siitä, että työmarkkinaosapuolten välinen vuoropuhelu on edelleen vähäistä ja työmarkkinaosapuolten kuuleminen satunnaista; kehottaa Bosnia ja Hertsegovinan hallituksia vahvistamaan sekä entiteettien että valtion hallinnollisia valmiuksia yhteistyöhön kansalaisjärjestöjen kanssa ja tarjoamaan lisätukea kansalaisyhteiskunnan kehittämiseen asettamalla itselleen entistä kunnianhimoisempia tavoitteita osapuolten kanssa käytävän sosiaalisen vuoropuhelun luomiselle; korostaa, että työmarkkinaosapuolten tunnustamista ja rekisteröintiä koskevia sääntöjä on selkeytettävä ja että on hyväksyttävä valtion tason laki työmarkkinaosapuolten edustavuudesta;
—

ottaa huomioon, että Iran on sitoutunut ydinsulkusopimukseen, että kaikkien sopimusosapuolten on noudatettava siitä aiheutuvia velvoitteitaan täysimääräisesti ja että jokaisella sopimuksen osapuolena olevalla valtiolla on oikeus kehittää ydinenergian tutkimusta, tuotantoa tai käyttöä rauhanomaisiin tarkoituksiin ilman syrjintää ja sopusoinnussa kyseisen sopimuksen 1 ja 2 artiklan kanssa,
4.

pitää myönteisenä kumppanuudesta vuonna 2008 tehdyn puitesopimuksen entistä suurempaa joustavuutta ja tehokkuutta verrattuna vuoden 2005 puitesopimukseen: toimintamalli on entistä tuloskeskeisempi, on otettu käyttöön A- ja P-valvontamekanismit ja ohjeistamalla on yksinkertaistettu ja selkeytetty menettelyitä; kehottaa komissiota kehittämään edelleen toimia yhteistyön tehostamiseksi puitesopimuksen tehneiden kumppanien kanssa vuoden 2012 jälkeen tehtävässä uudessa puitesopimuksessa; painottaa, että on tärkeää tehostaa yhteistyötä ja keventää kumppanuuspuitesopimuksen tehneiden yhteistyökumppanien liiallista hallintotaakkaa siten, että samalla varmistetaan vastuullisuuden ja seurattavuuden korkea taso;
9.

on huolestunut Yhdysvaltojen Afganistanin jälleenrakentamisen erityistarkastajan (SIGAR), Yhdysvaltojen hallituksen tarkastusviraston (GAO), Irakin ja Afganistanin sotien aikaisia hankintasopimuksia käsittelevän komitean ja Yhdysvaltojen kansainvälisen kehityksen viraston (USAID) päätarkastajan kaltaisten muiden tarkastuselinten laatimista kertomuksista, joissa on kiinnitetty huomiota seuraaviin puutteisiin: — lahjonnan ja petosten riski on maassa suuri, kuten osoittivat hiljan paljastunut Kabulin pankin skandaali ja Irakin ja Afganistanin sotien aikaisia hankintasopimuksia käsittelevän komitean loppuraportti, jonka mukaan arviolta 5–9 prosenttia kaikesta USA:n Irakille ja Afganistanille myöntämästä avusta käytettiin lahjontaan; Integrity Watch -järjestön raportissa todetaan myös, että Afganistanin vuonna 2009 maksamista yli miljardin dollarin lahjuksista yksi kolmasosa käytettiin julkisten palvelujen (asiakirjahallinto, koulutus- ja terveydenhoitoala) maksamiseen; raportin mukaan poliisi on kaikkein korruptoitunein viranomainen; — useimmat Afganistanin hallituksen ministeriöt eivät ole riittävän taitavia kilpailuttamaan ja hallinnoimaan sopimuksia, koska lukutaidottomuusaste on korkea ja henkilöstö on heikosti koulutettua; — Afganistanin kansallisen poliisin epäluotettavat tietokannat, joiden mukaan poliisien määrä vaihtelee 111 774:sta 125 218:een, mikä herättää epäilyjä Afganistanin poliiseille maksettujen palkkojen laillisuudesta ja sääntöjenmukaisuudesta, eli suurimman yksittäisen EU:n rahoittaman hankkeen, Afganistanin lain ja järjestyksen erityisrahaston (LOFTA) päätavoitteen saavutettavuudesta; — varojen hukkaamisen riski on suuri, kuten ilmenee Irakin ja Afganistanin sotien aikaisia hankintasopimuksia käsittelevän komitean loppuraportista, jonka mukaan arviolta 10–20 prosenttia kaikesta USA:n Irakille ja Afganistanille myöntämästä tuesta on mennyt hukkaan; — alihankkijoiden loputon määrä, joka aiheuttaa viivästyksiä ja kiinteiden kustannusten nousua ja joka myös rajoittaa pääasiallisen sopimuspuolen valvontaa ja näistä hankkeista hyötyvien paikallisasukkaiden osuutta; — rahoitetaan lyhyen aikavälin hankkeita, joilla on vain vähän mahdollisuuksia osoittautua pitkällä aikavälillä kestäviksi; — Afganistanin valvonta- ja tilintarkastusvirasto ei ole täysin riippumaton Afganistanin islamilaisen tasavallan hallituksesta;
—

ottaa huomioon komission raportin "Report on the EU Customs enforcement of intellectual property rights – Results at the EU border – 2010 – European Commission – Taxation and Customs Union",
—

ottaa huomioon komission yksiköiden 27. lokakuuta 2011 antaman valmisteluasiakirjan ”Scoreboard for the surveillance of macroeconomic imbalances: envisaged initial design” (SEC(2011)1361),
D.

toteaa, että Yhdysvaltojen internetin verovapautta koskevalla lailla (Internet Tax Freedom Act), joka tuli voimaan vuonna 1998 ja jonka voimassaoloa on sen jälkeen aina jatkettu ja jossa kielletään liittovaltiota ja osavaltioita soveltamasta verkkomyyntiin syrjiviä liikevaihtoverokantoja, on ollut huomattava vaikutus sähköiseen kaupankäyntiin ja osittain sen ansiosta on perustettu yrityksiä, jotka nyt hallitsevat maailmanmarkkinoita;
13.

on vakuuttunut, että Alzheimerin taudin uusia kriteerejä käsittelevän kansainvälisen työryhmän (IWG on the New criteria for AD) äskettäin ehdottamat varhaisen diagnoosin testit, riskitekijöitä koskeva tutkimus ja varhaisen diagnoosin kriteerien määrittely ovat äärimmäisen tärkeitä;
—

ottaa huomioon asiakirjan "Medium-Term Forecast up to 2020: Skills Supply and Demand in Europe, European Centre for the Development of Vocational Training, 2010 (8)",
M.

katsoo, että työllisyyden kasvu, eikä edes laadukkaiden työpaikkojen lisääntyminen yksin riitä köyhyydestä pääsemiseen, että työmarkkinoiden segmentoituminen on lisääntynyt, että erityisesti talouskriisin myötä työ- ja elinehdot ovat voimakkaasti huonontuneet, että työsuhteiden epävarmuus – jota on torjuttava – lisääntyy voimakkaasti ja että työssäkäyvien köyhien tilanne on viime vuosina saanut huomiota, mutta on yhä ongelma, johon ei suhtauduta tavalla, joka vastaisi niiden haasteiden vakavuutta, joita se aiheuttaa yhteiskunnillemme; ottaa huomioon, että työssäkäyvien köyhien lukumäärä on kasvanut huomattavasti, sillä 8 prosenttia työssäkäyvistä on köyhiä ja 22 prosenttia köyhyysvaarassa olevista käy työssä (37); ottaa huomioon, että mahdollisuus ihmisarvoisiin ja tasa-arvoisiin työoloihin on askel eteenpäin kohti perheiden ja yksin elävien köyhyyden ja sosiaalisen syrjäytymisen torjuntaa;
17.

kehottaa komissiota toteuttamaan täydellisen vaikutustenarvioinnin unionin eri teollisuudenaloille ja työllisyydelle aiheutuvista eduista ja haitoista Kiinan kanssa käytävän taloutta ja kauppaa koskevan korkean tason vuoropuhelun edistämiseksi; katsoo, että EU:n Kiinaan nähden noudattaman kaupallisen strategian on perustuttava unionin etujen huomioon ottamiseen erityisesti immateriaalioikeuksien, markkinoille pääsyn, julkisten hankintojen, raaka-aineiden ja kaupan suojatoimien osalta sekä vastavuoroisuusperiaatteen noudattamiseen; toteaa, että mikäli Kiina haluaa välttää kaupan suojatoimien toteuttamisen, sen on noudatettava WTO:sta johtuvia velvoitteitaan; vaatii, että unionin on käytettävä järjestelmällisemmin asianomaisia oikeudellisia välineitä, kun Kiina ei noudata velvoitteitaan;
2.

korostaa, että EU:n toimielinten on ehdotuksia laatiessaan noudatettava toissijaisuus- ja suhteellisuusperiaatteita sekä arviointiperusteita, jotka on vahvistettu Euroopan unionin toiminnasta tehtyyn sopimukseen liitetyssä pöytäkirjassa N:o 2;
6.

suhtautuu myönteisesti Suomessa käyttöön otettuun yritysten hallinnointia koskevaan säännöstöön, jonka mukaan yritysten päättävissä elimissä on oltava edustettuna kumpaakin sukupuolta ja tämän säännöstön vastainen toiminta on selvitettävä julkisesti; toteaa, että naisten osuus suomalaisten yritysten päättävissä elimissä on säännöstön käyttöönottamisen myötä noussut tähän mennessä 25 prosenttiin ja että sellaisten pörssissä noteerattujen yritysten osuus, joiden hallintoneuvostossa tai hallituksessa on naisia, on säännöstön julkistamisen jälkeen kahden vuoden sisällä noussut 51 prosentista noin 70 prosenttiin;
—

ottaa huomioon eurooppalaisen hätänumeron 112 täytäntöönpanoa koskevan komission viestintäkomitean valmisteluasiakirjan "Implementation of the European emergency number 112 – Results of the fourth data-gathering round" (10. helmikuuta 2011),
37.

ehdottaa, että perustetaan erityisiä tietojärjestelmiä tukemaan taitelijoiden ja muiden kulttuurialan ammattilaisten liikkuvuutta, kuten esitetään maaliskuussa 2009 julkaistussa selvityksessä "Information systems to support the mobility of artists and other professionals in the culture field: a feasibility study" (11);
—

ottaa huomioon yhteisen foorumin (Joint Forum) kesäkuussa 2009 julkaiseman raportin "Stocktaking on the use of credit ratings",
—

ottaa huomioon yleissopimukset, joiden osapuoli Sri Lanka on ja joiden mukaan väitetyt kansainvälisen humanitaarisen oikeuden ja ihmisoikeuslainsäädännön loukkaukset on tutkittava ja niistä vastuulliset on asetettava syytteeseen,
25.

pahoittelee, että nykytilanteessa ainoa vaihtoehto oli keskeyttää Euroopan unionin ja Libyan välinen yhteistyösopimus ja katsoo, että keskeyttäminen tulisi purkaa heti, kun vallassa on uusi siirtymävaiheen hallitus, joka on valmis edistämään tällaisen sopimuksen demokraattista ja ihmisoikeuksiin perustuvaa täytäntöönpanoa, minkä pyrkimyksenä on tarjota Afrikan maille taloudellista tukea, jotta ne voisivat luoda varteenotettavia vaihtoehtoja muuttamiselle ja kehittää Libyassa entistä tehokkaampaa työvoiman muuttoliikkeen hallintajärjestelmää, jonka avulla maassa jo olevien muuttajien taidot voidaan maksimoida, lisätä Libyan kykyä houkutella sekä kotouttaa sosiaalisesti ja taloudellisesti maahanmuuttajia etenkin sen rajojen eteläpuolisista maista, ja luoda perusta tehokkaalle muuttoliikkeen hallintajärjestelmälle Libyassa; korostaa tässä yhteydessä, että Euroopan unionin on käytettävä vaikutusvaltaansa suostutellakseen Libyan siihen, että se sallisi UNHCR:n paluun maahan; katsoo, että sopimuksia yhteistyöstä muuttoliikekysymyksissä olisi tehtävä myös muiden maantieteellisesti EU:n lähellä sijaitsevien maiden kanssa, jotta olisi mahdollista tarjota yhteistä tukea kansainvälisten sopimusten mukaisesti niiden lähinaapureina oleville epävakaille valtioille;
D.

ottaa huomioon, että LDC-III-konferenssin ja Brysselin toimintaohjelman käyttöönoton jälkeen on saavutettu jonkin verran edistystä, kuten Everything But Arms -aloite, parannukset julkisessa kehitysavussa, joka kaksinkertaistui vuosina 2000–2008, sekä suorat ulkomaiset investoinnit, jotka nousivat kuudesta 33 miljardiin Yhdysvaltain dollariin ja joiden ansiosta 19 maassa saavutettiin kolmen prosentin talouskasvu,
18.

korostaa, että väitettyjä vallankaappaussuunnitelmia koskevien tapausten, kuten Ergenekon-rikollisverkoston ja niin sanotun moukarisuunnitelman (”Sledgehammer”) tapaukset, tutkinnalla on osoitettava Turkin demokraattisten instituutioiden ja oikeuslaitoksen vahvuus sekä asianmukainen, riippumaton ja avoin toiminta; on huolissaan oikeudenkäyntiä edeltävistä liian pitkistä pidätysajoista ja korostaa, että kaikille epäillyille on taattava tehokkaat oikeudelliset takeet; on huolestunut siitä, että nämä tutkinnat eivät etene, ja panee merkille, että tunnettujen journalistien, kuten Nedem Șenerin ja Ahmet Șıkin, hiljattain tapahtunut pidättäminen voi johtaa siihen, että nämä oikeudenkäynnit menettävät uskottavuutensa, vaikka niiden pitäisi päinvastoin vahvistaa demokratiaa;
F.

ottaa huomioon, että Euroopan neuvoston ihmisoikeusvaltuutettu on kehottanut Unkarin viranomaisia tiedotusvälinelainsäädäntöä tarkistaessaan ottamaan huomioon sananvapautta ja tiedotusvälineiden moniarvoisuutta koskevat Euroopan neuvoston normit, Euroopan neuvoston ministerineuvoston ja parlamentaarisen yleiskokouksen asiaa koskevat suositukset ja erityisesti Euroopan ihmisoikeussopimuksessa vahvistetut sitovat normit ja Euroopan ihmisoikeustuomioistuimen oikeuskäytännön; ottaa huomioon, että ihmisoikeusvaltuutettu mainitsi virhetulkinnat mahdollistavien epäselvien määritelmien käytön ja totesi, että näin luodaan poliittisesti epäsuhtainen sääntelykoneisto, jolla on suhteettomat valtuudet ja jonka oikeudellinen valvonta on puutteellista, uhataan julkisten lähetystoiminnan harjoittajien riippumattomuutta ja murennetaan toimittajien lähdesuojaa; ottaa huomioon, että ihmisoikeusvaltuutettu korosti myös, että kaikkien sidosryhmien, mukaan luettuina oppositiopuolueet ja kansalaisyhteiskunta, on voitava osallistua merkitsevällä tavalla tämän lainsäädännön tarkistamiseen, koska siinä säännellään demokraattisen yhteiskunnan toiminnan kannalta näin perustavanlaatuista asiaa (6),
21.

katsoo, että budjettipaineiden vuoksi sosiaalimenojen tehokkuus on erittäin tärkeää; katsoo nykyisten budjettipaineiden perusteella, että sosiaalimenoilla on ollut merkittävä taloudellinen ja sosiaalinen rooli kriisin vaikutusten pehmentämisessä; katsoo tässä yhteydessä, että jakojärjestelmät ovat osoittaneet keskeisen roolinsa sukupolvien välisen solidaarisuuden aikaansaamisessa; katsoo lisäksi, että toisella ja kolmannella pilarilla on täydentävä rooli järjestelmään kohdistuvan paineen vähentämisessä; kehottaa jäsenvaltioita varmistamaan eläketurvan eri muotojen parhaan mahdollisen yhdistelmän eläkkeiden varmistamiseksi tulevaisuudessa; kehottaa jäsenvaltioita parantamaan kansalaisten mahdollisuuksia turvautua yksityisiin säästöohjelmiin; huomauttaa, että rahoituskriisin vuoksi useat jäsenvaltiot suunnittelevat muutoksia eläkejärjestelmiinsä; kehottaa niitä kuitenkin varmistamaan, että kaikki eläkejärjestelmät säilyvät vakaina, luotettavina ja kestävinä ja että kaikki muutokset toteutetaan asianmukaisen sosiaalisen vuoropuhelun päätteeksi ja riittävän tiedotuksen pohjalta; suosittaa, että mikäli työntekijöillä on valinnanmahdollisuus, heille annetaan riittävästi aikaa tietoisten ja asianmukaiseen harkintaan perustuvien päätösten tekemiseksi;
A.

ottaa huomioon, että nykyaikaisten energiapalveluiden saatavuus on köyhyyden poistamisen ja talouskehityksen edellytys ja oikeus energiaan merkitsee, että energiapalveluiden on oltava luotettavia ja kohtuuhintaisia erityisesti köyhille ja niiden on jakauduttava tasaisesti, jotta kaupunki- ja maaseutualueiden välisiä eroja voidaan kaventaa,
—

ottaa huomioon 22. lokakuuta 2007 pidetyssä WHO:n Euroopan ministerikokouksessa annetun Berliinin julkilausuman tuberkuloosista (The Berlin Declaration on Tuberculosis – All Against Tuberculosis, EUR/07/5061622/5, WHO European Ministerial Forum, 74415),
a)

luettelo vähimmäisnormeista, joita kaikkien EU:n kauppakumppanien on noudatettava; sosiaalisten kysymysten osalta näiden normien on vastattava ILO:n kahdeksaa perustavaa laatua olevaa yleissopimusta (työelämän perusnormit) sellaisina kuin ne on lueteltu perusperiaatteita ja -oikeuksia koskevassa ILO:n julistuksessa (1998); teollisuusmaiden on noudatettava näiden kahdeksan yleissopimuksen lisäksi ILO:n neljää keskeistä yleissopimusta; ympäristön ja ihmisoikeuksien noudattamisen alalla vähimmäisnormin on vastattava ympäristöä koskevia yleissopimuksia ja hyvän hallinnon periaatteita sellaisina kuin niistä on säädetty yleisestä tullietuusjärjestelmästä annetussa unionin asetuksessa;
D.

ottaa huomioon, että tiibetin kieli, joka on yksi neljästä Aasian vanhimmasta alkuperäkielestä, on tiibetiläisen identiteetin, kulttuurin ja uskonnon tärkeä välittäjä ja että se on myös yhdessä tiibetiläisen kulttuurin kanssa korvaamaton osa maailmanperintöä; ottaa huomioon, että tiibetin kieli, joka on osoitus historiallisesti rikkaasta sivilisaatiosta, on peruselementti ja korvaamaton osa tiibetiläistä identiteettiä, kulttuuria ja uskontoa,
8.

on erittäin huolestunut siitä, että jos päätös pidetään voimassa, se estää Sam Rainsyä osallistumasta vuoden 2013 parlamenttivaaleihin ja sillä on vaikutuksia, jotka ulottuvat vielä Sam Rainsyn tapausta pidemmälle, koska sillä saattaa olla vaikutusta oppositioon kokonaisuudessaan, etenkin siksi, että useiden avoimesti mielipiteensä ilmaisseiden opposition jäsenten syytteeseenpano on jo kaventanut poliittista liikkumatilaa, ja näin ollen se vahingoittaisi Kambodžan demokratisoitumiskehitystä;
D.

katsoo, että vaikka toimintasuunnitelma on kunnianhimoinen ja EU:n tähänastiset saavutukset alalla ovat valtavia, on aika ottaa välimatkaa ja pohtia, mitä yksityisoikeuden alalla ollaan tekemässä etenkin, jotta voidaan ottaa käyttöön strategisempi ja vähemmän pirstoutunut toimintamalli, joka perustuu kansalaisten ja yritysten todellisiin tarpeisiin, kun nämä käyttävät oikeuksiaan ja vapauksiaan sisämarkkinoilla, ja koska on vaikea antaa lainsäädäntöä jaetun toimivallan alalla, jossa yhdenmukaistaminen on harvoin mahdollista ja jossa on vältettävä päällekkäisyyttä ja jossa joudutaan jatkuvasti kunnioittamaan ja ottamaan huomioon hyvin erilaisia lainsäädäntämalleja sekä valtiosääntöperinteitä, ja myös jotta voidaan käsitteellistää unionin toimintamalli tällä alalla ja ymmärtää paremmin, mitä pyritään saavuttamaan ja miten parhaiten selvitä ratkaistavaksi tulevista ongelmista osana kokonaisvaltaista suunnitelmaa, katsoo, että on erittäin tärkeää keskittyä ensisijassa jo toteutettujen toimien toimivuuden varmistamiseen ja jo saavutetun edistyksen lujittamiseen,
M.

ottaa huomioon, että 154 maailman valtiota on oikeudellisesti tai tosiasiallisesti luopunut kuolemanrangaistuksesta ja näistä 96 on poistanut sen kaikkien rikosten osalta, 8 säilyttänyt sen vain poikkeuksellisten rikosten osalta, kuten sodan aikana tehtyjen rikosten yhteydessä, 6 on keskeyttänyt teloitusten täytäntöönpanon ja 44 maata on tosiasiallisesti luopunut kuolemanrangaistuksesta (niissä ei toisin sanoen ole pantu täytäntöön teloituksia vähintään kymmeneen vuoteen tai ne ovat sitovasti velvoittautuneet olemaan käyttämättä kuolemanrangaistusta),
L.

ottaa huomioon, että eurooppalaisten kuluttajien ja elinkeinonharjoittajien luottamus digitaaliseen ympäristöön on alhainen, mikä johtuu sähköisen kaupankäynnin tarpeettomista esteistä, kuten EU:n markkinoiden sirpaleisuudesta ja kuluttajien epävarmuudesta, kun on kyse tietojen luottamuksellisuudesta, maksuliikenteen turvallisuudesta ja kuluttajien oikeuksista ongelmatilanteissa, ja että joiltakin osin Euroopan sähköinen kaupankäynti on jäljessä Yhdysvalloista ja Aasiasta; katsoo, että kansalliset rajat ylittäviä verkkoympäristössä tapahtuvia liiketoimia edistävien ”digitaalisten sisämarkkinoiden” luominen kaikkia kuluttajia varten kaikkialla Euroopan unionissa on tärkeä osa sisämarkkinoiden elvyttämistä, sillä näin kansalaisille on tarjolla laajempi tuote- ja palveluvalikoima; katsoo, että rajat ylittävää sähköistä kaupankäyntiä koskevien esteiden raivaaminen ja kuluttajien luottamuksen lisääminen on olennaisen tärkeää houkuttelevien ja yhtenäisten Euroopan digitaalisten sisämarkkinoiden toteuttamiseksi ja kuluttajamarkkinoiden ja talouden yleensäkin piristämiseksi,
E.

ottaa huomioon, että EU:lle on hyvin tärkeää, että Kirgisia on rauhallinen, demokraattinen ja taloudellisesti hyvinvoiva alue; ottaa huomioon, että EU on etenkin Keski-Aasiaa koskevassa strategiassaan sitoutunut olemaan yksi alueen maiden kumppaneista; katsoo, että nyt tarvitaan pikaisesti paljon enemmän kansainvälistä sitoutumista ja että EU:n reagointi vaikuttaa sen uskottavuuteen kumppanina,
19.

arvostaa sitä, että ehdotuksessa on otettu huomioon sosiaalinen ulottuvuus, mutta korostaa, että talouspilari on keskeisessä osassa työpaikkojen luomisessa, minkä vuoksi on äärimmäisen tärkeää toteuttaa vapaat, avoimet ja toimivat sisämarkkinat, jotta yritykset voivat reagoida joustavasti makrotalouden suuntauksiin; korostaa, että äskettäinen kriisi on osoittanut, että missään kasvun strategiassa ei voida jättää huomiotta sosiaalista suojelua, palvelujen saatavuutta, köyhyyden ja sosiaalisen syrjäytymisen torjuntaa eikä laadukkaiden työpaikkojen luomista koskevia tavoitteita;
16.

toteaa, että nuorisoa koskevia EU:n ohjelmia ja sosiaalisia rahastoja on hyödynnettävä ja mukautettava ja että niiden käyttömahdollisuuksia on edistettävä ja yksinkertaistettava; korostaa, että on tärkeää tarkastella näitä asioita käytännöllisesti ja byrokratiaa välttäen, jotta voidaan panna täytäntöön yhteinen strategia nuorten elämän parantamiseksi; tähdentää, että nuorten ihmisten on tärkeää olla mukana nuoriso-ohjelmien täytäntöönpanossa, jotta heidän tarpeensa voidaan ottaa paremmin huomioon;
18.

on huolestunut sen johdosta, että komission moottoriajoneuvoalalle ehdottamat suuntaviivat eivät ole riittävän täsmällisiä, jotta varmistetaan, että riippumattomat jälleenmyyjät saavat tekniset tiedot käyttöönsä samassa kattavassa muodossa, josta on säädetty asetuksessa (EY) N:o 715/2007 ja asetuksessa (EY) N:o 595/2009; kehottaa lisäksi komissiota saattamaan teknisen tiedon määritelmän ajan tasalle teknologian edistymisen perusteella sekä varmistamaan, että ajantasaiset palvelut ja varaosia koskevat tiedot ovat edelleen saatavilla helposti luettavissa sähköisissä muodoissa;
15.

yhtyy EKP:n näkemykseen, että kriisistä saaduista kokemuksista on otettava oppia ja että varsinkin riskienhallintaa ja rahoitusjärjestelmän likviditeettiä sekä rahoitusmarkkinoiden ja -laitosten avoimuutta on parannettava, jotta samanlainen kriisi ei toistuisi; muistuttaa, että euron ja kolmansien maiden valuuttojen, kuten Yhdysvaltain dollarin ja renminbi-yuanin, välisiin valuuttakurssiheilahteluihin liittyviin globaaleihin epätasapainotiloihin on myös puututtava, jotta rahoituskriisit voidaan tulevaisuudessa välttää;
E.

on tietoinen siitä, että meriliikenne on suhteellisen ympäristöystävällinen liikennemuoto, jota on kuitenkin mahdollista kehittää nykyistäkin puhtaammaksi; katsoo, että sen on osallistuttava ilmastonmuutoksen torjuntaan pienentämällä asteittain alusten ja satamainfrastruktuurien hiilijalanjälkeä,
D.

ottaa huomioon, että tietojen mukaan monia pidätettyjä on hakattu tai kidutettu ja joissakin tapauksissa heille on tehty seksuaalista väkivaltaa vankiloissa ja salaisissa pidätyskeskuksissa; ottaa huomioon, että Iranin islamilaisen tasavallan parlamentin tekemässä tutkimuksessa tultiin vuoden 2010 alussa siihen tulokseen, että apulaissyyttäjä Saeed Mortazawi on suoraan vastuussa vähintään kolmen pidätetyn kuolemasta kidutuksen ja hoidon laiminlyönnin vuoksi Kahrizakin vankilassa, jonka oikeuslaitos oli määrännyt suljettavaksi kolme vuotta aiemmin,